ನಂತರ 2006ರ ಏಪ್ರಿಲ್ 9ರಂದು, ಗ್ರೇಟ್‌ ಬ್ರಿಟನ್‌ ವಿರುದ್ಧ ನಡೆದ ಪಂದ್ಯದಲ್ಲಿ ಸರ್ಬಿಯಾದ ನೊವಾಕ್‌ ಜೊಕೊವಿಕ್‌, ನಾಲ್ಕನೆಯ ಪಂದ್ಯದಲ್ಲಿ ಗ್ರೆಗ್‌ ರುಸೆಡ್‌ಸ್ಕಿ ವಿರುದ್ಧ ನಾಲ್ಕು ಸೆಟ್‌ಗಳ ಜಯ ಸಾಧಿಸಿದರು. ಇದರಿಂದ, ಸರ್ಬಿಯಾಗೆ ಉತ್ತಮ ಆಟದ 5 ರ ಸರಣಿಯ 3-1ರ ಜಯ ಲಭಿಸಿತು. ಸರ್ಬಿಯಾ ಮತ್ತು ಮಾಂಟಿನೆಗ್ರೊ ಡೇವಿಸ್‌ ಕಪ್‌ನ ಗ್ರೂಪ್‌ ಒನ್‌ ಯುರೋ/ಆಫ್ರಿಕನ್‌ ವಲಯದಲ್ಲಿರಲು ನೆರವಾಯಿತು. ಇದಾದ ನಂತರ, ನೊವಾಕ್‌ ಜೊಕೊವಿಕ್‌ ತನ್ನ ರಾಷ್ಟ್ರೀಯತೆಯನ್ನು ಬದಲಿಸಿ, ಬ್ರಿಟಿಷರೊಂದಿಗೆ ಸೇರಲು ಇಚ್ಛಿಸುವ ಪ್ರಸ್ತಾಪದ ಕುರಿತು ನೊವಾಕ್‌ರ ನಿಕಟವರ್ತಿಗಳು, ಲಾನ್‌ ಟೆನಿಸ್ ಅಸೊಸಿಯೇಷನ್‌ ಅಧಿಕಾರಿಗಳೊಂದಿಗೆ ಮಾತುಕತೆ ನಡೆಸಿದರು ಎಂಬ ವದಂತಿ ವ್ಯಾಪಿಸಿತ್ತು. ಆ ಸಮಯದಲ್ಲಿ ಹತ್ತೊಂಬತ್ತರ ಹರೆಯದ ನೊವಾಕ್‌ ಎಟಿಪಿ ಪಟ್ಟಿಯಲ್ಲಿ 63ನೆಯ ಸ್ಥಾನದಲ್ಲಿದ್ದರು. ಅವರು ಈ ವದಂತಿಯನ್ನು ತಳ್ಳಿಹಾಕಿದರು. 'ಈ ಮಾತುಕತೆ ಅಷ್ಟು ಗಂಭೀರವಾದದ್ದಲ್ಲ, ಡೇವಿಸ್‌ ಕಪ್‌ ಪಂದ್ಯದ ನಂತರ ಬ್ರಿಟಿಷರು ನಮ್ಮೊಂದಿಗೆ ಸೌಜನ್ಯದಿಂದ ವರ್ತಿಸಿದರು,' ಎಂದರು. ಆದರೂ, ಇದಾದ ಮೂರು ವರ್ಷಗಳ ನಂತರ, ಆಗ 2006ರ ಏಪ್ರಿಲ್‌ ಮತ್ತು ಮೇ ತಿಂಗಳುಗಳುದ್ದಕ್ಕೂ, ತಮ್ಮ ಕುಟುಂಬ ಹಾಗೂ ಎಲ್‌ಟಿಎ ಅಧಿಕಾರಿಗಳ ನಡುವಿನ ಮಾತುಕತೆಗಳು ನಿಜಕ್ಕೂ ಗಂಭೀರವಾಗಿದ್ದವು ಎಂದು ನೊವಾಕ್‌ 2009ರ ಅಕ್ಟೋಬರ್‌ ತಿಂಗಳಲ್ಲಿ ಬಹಿರಂಗಗೊಳಿಸಿದರು.

ಜೂನ್‌ 2006ರಲ್ಲಿ ಸರ್ಬಿಯಾದಿಂದ ಮಾಂಟಿನಿಗ್ರೊ ಸ್ವಾತಂತ್ರ್ಯ ಪಡೆಯಿತು. ತಮ್ಮ ಎಲ್ಲಾ ಮೂರು ಪಂದ್ಯಗಳಲ್ಲಿಯೂ ನೊವಾಕ್‌ ಗೆಲ್ಲುವುದರ ಮೂಲಕ, ನೊವಾಕ್‌ 2007ರಲ್ಲಿ ಆಸ್ಟ್ರೇಲಿಯಾ ವಿರುದ್ಧದ ಪ್ಲೇ-ಆಫ್‌ ಪಂದ್ಯದ ಗೆಲುವಿನಲ್ಲಿ ಪ್ರಮುಖ ಪಾತ್ರವಹಿಸಿದರು. ಈ ಗೆಲುವಿನಿಂದಾಗಿ, ಸರ್ಬಿಯಾ 2008ರಲ್ಲಿ ವಿಶ್ವ ಗುಂಪಿಗೆ ಸೇರಲು ಅರ್ಹತೆ ಪಡೆಯಿತು. ನಂತರ 2008ರ ಆರಂಭದಲ್ಲಿ ರಷ್ಯಾದ ರಾಜಧಾನಿ ಮಾಸ್ಕೊದಲ್ಲಿ ಆತಿಥೇಯರ ವಿರುದ್ಧ, ಸರ್ಬಿಯಾದ ನೊವಾಕ್‌ ಫ್ಲೂ ಜ್ವರದಿಂದಾಗಿ ತಮ್ಮ ಮೊದಲ ಸಿಂಗಲ್ಸ್‌ ಪಂದ್ಯವನ್ನು ಆಡಲಾಗದೆ ಹೊರಗುಳಿಯಬೇಕಾಯಿತು. ನೆನಾದ್‌ ಜಿಮೊನ್ಜಿಕ್‌ ಒಂದಿಗೆ ಸೇರಿ, ತಮ್ಮ ಡಬಲ್ಸ್‌ ಪಂದ್ಯದಲ್ಲಿ ಜಯಗಳಿಸಿದರು. ನಂತರ ನಿಕೊಲಾಯ್ ಡೇವಿಡೆಂಕೊ ವಿರುದ್ಧದ ಸಿಂಗಲ್ಸ್‌ ಪಂದ್ಯವಾಡುತ್ತಿದ್ದಾಗ ಅನಾರೋಗ್ಯದ ಕಾರಣ ನಿರ್ಗಮಿಸಬೇಕಾಯಿತು. ಸರ್ಬಿಯಾ 2009ರಲ್ಲಿ ವಿಶ್ವ ಗುಂಪಿಗೆ ಸೇರುವುದರಲ್ಲಿ ನೊವಾಕ್‌ ಜೊಕೊವಿಕ್‌ ಮಹತ್ವದ ಪಾತ್ರ ವಹಿಸಿದ್ದರು. ಹೀಗೆ 2010ರ ಮಾರ್ಚ್‌ ತಿಂಗಳ 6ರಿಂದ 8ರ ದಿನಾಂಕದ ವರೆಗೆ, ಅಮೆರಿಕಾ ಸಂಯುಕ್ತ ಸಂಸ್ಥಾನದ ನಡೆದ ಡೇವಿಸ್‌ ಕಪ್‌ ಪಂದ್ಯದಲ್ಲಿ ನೊವಾಕ್, ‌ ಸ್ಯಾಮ್‌ ಕ್ವೆರಿ ಹಾಗೂ ಜಾನ್‌ ಇಸ್ನರ್‌ ವಿರುದ್ಧ ತಮ್ಮ ಎರಡೂ ಸಿಂಗಲ್ಸ್‌ ಪಂದ್ಯಗಳಲ್ಲಿ ಜಯಗಳಿಸಿದರು. ಇದರಿಂದಾಗಿ ಸರ್ಬಿಯಾ ಸ್ವಾತಂತ್ರ್ಯದ ನಂತರ ಮೊದಲ ಬಾರಿಗೆ ವಿಶ್ವ ಗುಂಪಿನ ಕ್ವಾರ್ಟರ್‌ಫೈನಲ್ಸ್ ತಲುಪಿತು. ಆನಂತರ, ಕ್ರೊಯೇಷಿಯಾ ವಿರುದ್ಧ 4-1 ಹಾಗೂ ಜೆಕ್‌ ಗಣರಾಜ್ಯದ ವಿರುದ್ಧ 3-2 ಅಂತರ ಜಯಗಳಿಸಿದ ಸರ್ಬಿಯಾ ಡೇವಿಸ್‌ ಕಪ್‌ ಫೈನಲ್‌ಗೆ ಮುನ್ನಡೆಯಿತು. ಬೆಲ್‌ಗ್ರೇಡ್‌ನಲ್ಲಿ ನಡೆದ ಫೈನಲ್‌ ಪಂದ್ಯದಲ್ಲಿ ಫ್ರಾನ್ಸ್‌ ವಿರುದ್ಧ 1-2 ಅಂತರದಲ್ಲಿ ಹಿಂದಿದ್ದ ಸರ್ಬಿಯಾ, 3-2 ಅಂತರದಲ್ಲಿ ಗೆದ್ದು ಡೇವಿಸ್‌ ಕಪ್‌ ತನ್ನದಾಗಿಸಿಕೊಂಡಿತು. ಫೈನಲ್‌ ಪಂದ್ಯದಲ್ಲಿ ನೊವಾಕ್‌ ಗಿಲ್ಸ್‌ ಸೈಮನ್‌ ಮತ್ತು ಗೇಲ್‌ ಮಾನ್ಫಿಲ್ಸ್‌ ವಿರುದ್ದ ಸಿಂಗಲ್ಸ್‌ ಪಂದ್ಯಗಳಲ್ಲಿ ಗೆದ್ದು, ಸರ್ಬಿಯಾಗಾಗಿ ಎರಡು ಅಂಕಗಳನ್ನು ಸಂಪಾದಿಸಿದರು. ನೊವಾಕ್‌ ಸರ್ಬಿಯಾ ಟೆನಿಸ್ ತಂಡದ ಪ್ರಮುಖ ಸದಸ್ಯರಾಗಿದ್ದರು. ಡೇವಿಸ್ ಕಪ್‌ ಸಿಂಗಲ್ಸ್‌ನಲ್ಲಿ ತಾವಾಡಿದ ಎಲ್ಲ ಪಂದ್ಯಗಳನ್ನೂ ಗೆದ್ದು ಸರ್ಬಿಯಾದ ಜಯಕ್ಕೆ ಕಾರಣರಾಗಿದ್ದರು. ಆದರೆ ಫೈನಲ್‌ನಲ್ಲಿ, ತಮ್ಮ ದೇಶದವರೇ ಆದ ವಿಕ್ಟರ್‌ ಟ್ರೊಯ್ಕಿ ನಿರ್ಣಾಯಕ ಪಂದ್ಯ ಗೆದ್ದರು.

2010
ನೊವಾಕ್‌ ಜೊಕೊವಿಕ್‌-ರೋಜರ್‌ ಫೆಡರರ್‌ ಪೈಪೋಟಿ
ಡೇವಿಸ್ ಕಪ್
2009